Sulev Mäeltsemees

Sulev Mäeltsemees (sündinud 7. augustil 1947 Lihula vallas Läänemaal) on eesti geograaf.

Elulugu
Sulev Mäeltsemees on taluniku poeg.

Haridus
Ta lõpetas 1965 Vändra Keskkooli ja 1970 Tartu Riikliku Ülikooli majandusgeograafia erialal, 1975. aastal kaitses TRÜ-s kandidaadiväitekirja geograafias ¨Liiduvabariigi teenindusharude regionaalse arengu analüüs ja prognoosimine (ENSV) näitel¨.

Mäeltsemees stažeeris Saksamaa Liitvabariigis 1983. aastal Johann Wolfgang Goethe Ülikoolis ja 2003. aastal Speyeri ja Osnabrücki Ülikoolis.

Töökohad
1970–1978 NSV Liidu Teaduste Akadeemia Majandusmatemaatika Keskinstituudi Eesti filiaal
1978–1986 Tallinna Polütehnilise Instituudi majandusteaduskonna teenindusökonoomika kateeder, juhataja
1986–1992 Eesti Teaduste Akadeemia Majanduse Instituut
1992–1993 Tallinna Linnavolikogu esimees
1993–1997 Eesti Haldusjuhtimise Instituudi rektor
alates 2005 Tallinna Tehnikaülikooli Sotsiaalteaduskonna dekaan, Avaliku Halduse Instituudi kohaliku omavalitsuse ja regionaalpoliitika õppetooli juhataja, professor

Teadustöö ja (teadus)administratiivne tegevus
Uurinud kohalikku omavalitsust, teeninduse territoriaalseid probleeme, regionaalpoliitikat, Euroopa Liidu majandust ning sotsiaalset turumajandust.

Osales Eesti kohaliku omavalitsuse ja nende üksuste liitude taasasutamises, on aastast 1997 Eesti Linnade Liidu vanematekogu peavanem. Tegutsenud Põhiseaduse Assamblee kohaliku omavalitsuse eksperdina. Euroopa Nõukogu Kohalike ja Regionaalsete Omavalitsuste Kongressi (CLARE) ekspertide rühma liige, Vabariigi Presidendi Akadeemilise Nõukogu riigihalduse ja kohaliku omavalitsuse arengu komisjoni liige, TTÜ nõukogu juhataja, Eesti Teadlaste Liidu volikogu liige, Eesti Majandusteaduse Seltsi nõukogu liige, Eesti Geograafiaseltsi revisjonikomisjoni esimees ja juhatuse liige, DAAD-i Eesti Stipendiaatide Seltsi esimees, 2004- ettevalmistatavate kohaliku omavalitsuse üksuste ühinemisega seotud õigusaktide ning vaidlusaluste küsimuste lahendamise kohta eksperthinnangu andmise Siseministeeriumi töörühma esimees. 

Üle 100 teadustrükise.

Administratiivne tegevus
1989–1993 Eesti NSV Ülemnõukogu Presiidiumi ja Eesti Vabariigi Ülemnõukogu haldusreformi eksperdikomisjoni esimees
1989–1996 Tallinna Linnavolikogu liige
1992–1993 Tallinna Linnavolikogu esimees
1993–1996 Tallinna Kesklinna Halduskogu esimees
Alates 2003 DAADi Eesti Stipendiaatide Seltsi esimees

Tunnustus
2002 – Valgetähe IV klassi teenetemärk
2005 – Kodanikupäeva aumärk
2005 – Eesti Linnade Liidu teeneteplaat
2007 – Tallinna linna teenetemärk
2007 – TTÜ teenetemedal Mente et Manu

Teoseid
Mäeltsemees, S. (1993). Contradictions of the Restoration Period of the System of Local Self-Government in the Republic of Estonia. Local Economy Quarterly, 2(3&4), 3 - 8.
Mäeltsemees, S. (1995). Die lokale Selbstverwaltung und die Rechte der nationalen Minderheit in Estland. Meissner, B.; Loeber, D.; Hasselblatt, C. (Toim.). Der Aufbau einer freiheitlich-demokratischen Ordnung in den baltischen Staaten: Staat, Wirtschaft und Gesellschaft (136 - 150). Hamburg: Bibliotheca Baltica
Mäeltsemees, S. (2002). Regionalpolitik Estlands im Prozess der Eurointegration. In: „Die Integration der Europäischen Union und ihre Wirkungen auf die Wirtschaftspolitik Estlands“. Beiträge der X internationalen wissenschaftlichen Konferenz. Berlin Verlag A. Spitz, 2002
Mäeltsemees, S. (2004). Rechtsparteien dominieren die politische Landschaft. Die Rechte in Ost- und Südosteuropa (35 - 39).Center for the Study of Balkan Societies and Cultures (CSBSC, Graz)
Mäeltsemees, S. (2005). The capital city in the local self-government system in Europe. In: 4th International City Administration Conference "Capital city administration: opportunities and challenges" : Tallinn, 22-24 September 2004: Tallinn: Tallinn University of Technology, 2005, 14 - 38.
Μяэлтсемеэс, Сулеь ; Ляэне, Сулеь (2008). Местное самоуправление. Эстониа энциклопедический справочник, Eesti Entsüklopeediakirjastus, 38-41.

Viited

Kirjandus

Eesti geograafid
Vändra Gümnaasiumi vilistlased
Tartu Ülikooli bioloogia-geograafiateaduskonna vilistlased
Tallinna Tehnikaülikooli professorid
Valgetähe IV klassi teenetemärgi kavalerid
Sündinud 1947